RBF ทะยาน 9% แตะ 17.60 บ. ทุบสถิติใหม่ต่อเนื่อง รับเทรนด์กัญชง-กัญชา
RBF ทะยาน 9% ทุบสถิติใหม่ต่อเนื่อง รับเทรนด์กัญชง-กัญชา ล่าสุดอยู่ที่ 17.60 บาท บวก 1.50 บาท หรือ 9.32% มูลค่าซื้อขาย 359.79 ล้านบาท
RBF ทะยาน 9% ทุบสถิติใหม่ต่อเนื่อง รับเทรนด์กัญชง-กัญชา ล่าสุดอยู่ที่ 17.60 บาท บวก 1.50 บาท หรือ 9.32% มูลค่าซื้อขาย 359.79 ล้านบาท
18 มี.ค. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.49 น. อยู่ที่ 17.60 บาท บวก 1.50 บาท หรือ 9.32% สูงสุดที่ 18.20 บาท ต่ำสุดที่ 16.50 บาท ด้วยมูลค่าซื้อขาย 359.79 ล้านบาท

ทั้งนี้ ราคาหุ้น RBF ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย ตั้งแต่เมื่อวันที่ 24 ต.ค.2562 โดยมีราคา IPO ที่ 3.30 บาท/หุ้น
โดย บล.โนมูระ พัฒนสิน ระบุในทวิเคราะห์ว่า RBF เป็นผู้ประกอบการผลิตและจำหน่ายวัตถุที่เป็นส่วนผสมอาหาร (food ingredients) อาทิ วัตถุแต่งกลิ่น/สี, แป้งและซอส ที่ผลักดันด้วยการวิจัย ได้รับการยอมรับจากผู้ประกอบการสูง อาทิ กลุ่มเครื่องดื่ม และมีการกระจายรายได้ของธุรกิจที่ดี รวมถึง Barrier to entry สูง ทำให้ที่ผ่านมามี Net margin สูง 15-17%  ภาพธุรกิจยังเป็นช่วงเติบโตสูงตามกลุ่มลูกค้าเติบโต และ RBF ขยายกำลังการผลิตเพิ่ม ประเมินกำไรปี 2564 เติบโต 11% และมี Upside risk จากผลิตภัณฑ์กัญชง ซึ่ง RBF ได้ประโยชน์สูงจากกลุ่มต้นน้ำ-กลางน้ำ
ขณะที่ราคาหุ้นซื้อขาย Premium แต่ยังเป็นจุดที่เก็งกำไรได้  นอกจากนี้ RBF เป็นหุ้นได้ประโยชน์สูง Theme Hemp/Cannabis ซึ่งระยะสั้นมีปัจจัยกระตุ้นราคา อย.เริ่มทยอยประกาศผู้ได้รับใบอนุญาต ผนวกกับภาพธุรกิจปลดล็อค Overhang ต่อหุ้น คือการขายธุรกิจโรงแรมที่มีขาดทุนทิ้งแล้ว
ส่วน บล.กสิกรไทย ระบุในบทวิเคราะห์ ประเมินราคาเป้าหมายหุ้น RBF ที่ 13.60 บาท/หุ้น โดยเลือก RBF เนื่องจากคาดว่า FDA จะประกาศใบอนุญาตในเร็วๆ นี้และ RBF ได้ยื่นขอใบอนุญาตในการแยกข้อมูลเมื่อเกือบ 2 เดือนก่อน อย่างไรก็ตามแม้ว่าบล.กสิกรไทย  จะมีมุมมองเป็นกลางจากประเด็นดังกล่าว แต่คาดว่าจะมีอัพไซต์ประมาณ 40% จากราคาเป้าหมาย 13.60 บาท ปัจจุบันของบล.กสิกรไทย